rlitschk/wikidir huggingface dataset:
Dit Woort hett noch annere Bedüden: kiek dorför ünner Immen (Mehrdüdig Begreep). De Immen (Apiformes) ümfaat en ganze Reeg vun Familien ut de Ornen vun de Huudflunken. Tomeist meent de Lüde bloß een vun düsse Aarden, wenn se Immen seggt, un dat is de Westliche Honnigimm (Apis mellifera). Dat is en vun de negen Aarden vun Honnigimmen, de dat över de ganze Welt hen gifft. Vunwegen dat se Honnig produzeert un in grote Staten billt, is se för de Minschen besunners intressant. Bavenhen is se in Düütschland meist in jeden Goorn to sehn. Man dat gifft bi de Immen ganz ünnerscheedliche Aarden. Veel vun jem, de alleen leven doot, weert ünner den Naam Wildimmen tohopenfaat. Dat warrt annahmen, dat dat up de ganze Welt bi 20.000 verscheden Aarden vun Immen gifft. Dormank sünd bi 700 Aarden, de in Europa tohuse sünd. Un dor gifft dat nu wedder bi 500 vun in Düütschland. De Immen mit en giftigen Prickel höört to de Steekimmen. Dat de Immen as en egen Stamm mank de Insekten ankeken weern könnt, is midderwielen nich mehr ümstreden. Dat gellt ok för jem ehre Verwandtschop mit de Graavwöpsen. Man nich kloor is, wat vun Verwandschop dat denn nu
Tears for Fears is en spoodrieke britische Musikgrupp ut Bath, England. De Grupp Tears for Fears weer 1981 vun Roland Orzabal un Curt Smith grünnt. Den Naam hebbt se ut en Book vun den US-amerikaanschen Psychotherapeut Arthur Janov, de de Primärtherapie begrünnt hett. Janov sien Themen sünd ok de Grundlaag för vele vun de Ledertexten vun de Grupp. Al 1980 hebbt de Musikers dat Album Acting My Age as de Grupp Graduate rutbröcht. Disse Grupp weer ut en Schölergrupp entstahn. Orzabal weer ok dormols al de Singer und Lederschriever. Annere Musikers ut de Grupp weern domols Steve Buck, Andy Marsden un John Baker. Man de Musik güng noch in en annere Richt un beweeg sik eher twüschen Ska un Popmusik. Dat eerste Album as Tears for Fears keem mit The Hurting in’t Johr 1983 op’n Markt. De Leder harrn en teemlich egenen Stil un bröchen de swore Kindheit vun Orzabal to’n Utdruck. Dat Album harr internatschonal groten Spood. Mit Suffer the Children, Change, Mad World un Pale Shelter sünd dorvun veer Singles utkoppelt worrn. Dat Leed Mad World is 2000 vun Gary Jules un Michael Andrews as Titelleed to den Film Donnie Darko nee opnahmen worrn un keem 2003 wedder
Worauf wir abfahren (op plattdüütsch so veel as „Woneem wi op affohren doot!“) is de Titel vun en Dokumentarfilm vun Detlev Buck ut dat Johr 1987. De Film wiest Stratenboers bi jemehr Arbeit, en Stück slechte Straat apentorieten un nee to maken. Toeerst warrt mit Maschienen de olle Belag wegreten und de Bosteed denn rein maakt. Dorna warrt wiest, woans de ne’e Asphalt op de Steed opbröcht un glatt streken warrt. In den helen Film warrt nich snackt, een höört blots de inspeelten Luden vun de verscheden Maschienen un Arbeitsvörgäng as ok vun Autos, de vörbi fohren doot. De Kortfilm vun Buck is in’n Rahmen vun en Seminararbeit an de dffb entstahn. In dat Seminar mit Ryszard Lenczewski güng dat dorüm, de Studenten den Ümgang mit de Filmkamera to wiesen un woans man dormit ümgahn kann. Se schülln lehren, dat de Kamera nich ennerworrns rümsteiht, man, dat een dormit vele verschedene Saken maken kann. Buck hett dat Filmmaterial mit en Handkamera in ruchweg fief Stünnen opnahmen un dorbi meist allns filmt, wat dat op de Bosteed to kieken geev. De Lüüd höörn to de Stratenbo-Firma Reh & Co. Dat Ünnernehmen, dat sien Sitt in Berlin-Spandau harr hett in’n Fröhjor 1997
Warf is en Oort in’n Noordoosten von de Stadt Bremen in Neddersassen. Dat liggt in’n Bremer Oortsdeel Borgfeld. Warf liggt in dat lüttje Rebeed von Bremen, dat op dat rechte Över von de Wümm liggt. Warf liggt direkt an de Münn von de Wörp in de Wümm. In’n Süüdoosten liggt dat Naturschuulrebeed Borgfeller Wümmwischen un in’n Westen dat Naturschuulrebeed Ünnere Wümm. De Naveröörd sünd Borgfeld in’n Süden, Truperdiek in’n Westen, Truup in’n Noordwesten, Leendaal in’n Noorden un Butendiek in’n Noordoosten. Afsehn von Borgfeld doot disse Öörd all in’n Landkreis Oosterholt in Neddersassen liggen. De Naam von’n Oort kummt von de Warft. De eersten Hüüs stünnen op Eerdhümpels, üm vör de Flood seker to ween. Warf bestünn toeerst man ut twee Buurnhööv. Bet 1383 hett sik en lütt Regendörp an’n Diek utwickelt. De Hööv hebbt as Meierhööv dat Doomkapittel tohöört. Warf hett to de Vaagdie Langwedel höört un denn to dat Kaspel Borgfeld. 1666 hett Bremen de kumplette Hoheit över dat Gericht Borgfeld mit Borgfeld, Warf, Butendiek, Timmersloh, Verenmoor un Ebbensiek övernahmen. An’n 21. April 1813 is Warf jüstso as Leendaal von de Franzosen ansteken worrn, nadem op de Franzosen schaten worrn is. 1797 is in Warf en Möhl boot worrn,
Dit Woort hett noch annere Bedüden: kiek dorför ünner Eenheitsgemeen (Jodendom). Eenheitsgemeen is en Utdruck för en bestimmten Typ von Gemeen in Düütschland, Öösterriek un de Swiez. Wat genau de Utdruck bedüden deit, is in de verscheden Staten un in Düütschland in de verscheden Bundslänner verscheden. In de Bundslänner Neddersassen, Sleswig-Holsteen, Döringen, Mekelborg-Vörpommern, Brannenborg un Baden-Württembarg is de Udruck Eenheitsgemeen keen amtlich defineerten Utdruck. De Utdruck warrt in de Regel so bruukt, dat dor de Gemenen mit meent sünd, de all Opgaven von en Gemeen sülvs övernehmt un keen von disse Opgaven an en Verband afgeven hebbt, in den sik mehr Gemenen tohoopslaten hebbt. In Neddersassen heet de Gemeenverbänn Samtgemeen. Dat gifft 286 Gemenen, de to keen Samtgemeen höört (Stand 1. Januar 2012). In Sleswig-Holsteen heet de Gemeenverbänn Amt. Dat gifft 80 Gemenen, de to keen Amt höört (Stand 1. Januar 2012). In Döringen heet de Gemeenverbänn Verwaltungsgemeenschop. Dat gifft 157 Gemenen, de to keen Verwaltungsgemeenschop höört (Stand 1. Januar 2012). In Mekelborg-Vörpommern heet de Gemeenverbänn Amt. Dat gifft 40 Gemenen, de to keen Amt höört (Stand 1. Januar 2012). In Brannenborg heet de Gemeenverbänn Amt. Dat gifft 148 Gemenen, de to keen Amt höört (Stand 1. Januar 2012). In
Bleckwedel is en Dörp in de Gemeen Visselhöövd in’n Landkreis Rodenborg, Neddersassen. De Lehrde flütt so bi een Kilometer in’n Süden an Bleckwedel langs. De Naveröörd sünd Jeddingen un Wehnsen in’n Noordoosten, Kedenborg un Griemen in’n Oosten, Stellich in’n Süüdoosten, Sievern in’n Süden (de letzten beiden in’n Landkreis Heidkreis), Königshoff un Lehrden in’n Süüdwesten un Egenbossel, Tadel un Sankt Pauli (Landkreis Veern) in’n Westen. Bleckwedel kummt üm un bi 1320 as Bleckwede toeerst in de Oorkunnen vör. 1651 hett Bleckwedel ut dree Hööv bestahn, de to de Grundherrschop von de Familie von Kedenborg tohöört hebbt. In’n Tweten Weltkrieg sünd 19 Soldaten ut Bleckwedel fullen oder vermisst. In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg. 1977 is dat Deel von’n ne’en grötteren Landkreis Rodenborg worrn. Bi de fröhere Gemeen Bleckwedel hebbt ok de Öörd Lehrden un Egenbossel un de Hööv Tadel un Königshoff bihöört. De Gemeen weer
Drögenbossel is en Dörp in de Gemeen Visselhöövd in’n Landkreis Rodenborg, Neddersassen. Binnen de Gemeen billt de Oort de polietsche Oortschop Drögenbossel. De höögste Punkt in Drögenbossel un in de ganze Gemeen Visselhöövd is de Höllbarg mit 93,4 m. De Naveröörd sünd Rutenmöhl in’n Noorden, Brochdörp, Hertel un Neenkerken in’n Noordoosten, Holtmannshoff in’n Oosten, Behningen in’n Süden un Delvendaal, Hiddingen, Battenbrook un Schwitschen in’n Süüdwesten. Drögenbossel kummt 1275 toeerst in de Oorkunnen vör. In’n Eersten Weltkrieg sünd dree Soldaten ut Drögenbossel fullen oder vermisst un in’n Tweten Weltkrieg 14. In de Franzosentied von 1810 bet 1814 hett de Oort to de Mairie Neenkerken in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Visselhöövd in dat Amt Rodenborg tohöört. Na 1885 weer dat in’n Kreis Rodenborg. 1977 is dat Deel von’n ne’en grötteren Landkreis Rodenborg worrn. De Oort weer von 1969 bet 1974 Maat von de Samtgemeen Visselhöövd un is an’n 1. März 1974 mit de Gemeenreform in Neddersassen Deel von de Gemeen Visselhöövd worrn. Drögenbossel is nu een von de 15 Oortschoppen binnen de
Schwarzbunt Märchen (op plattdüütsch so veel as „Swartbunt Märken“) is de Titel vun en Dokumentarfilm vun Detlev Buck ut dat Johr 1990. De Film is in’t Fröhjohr dreiht un wiest den Moment, wenn de Keih na’n Winter to’n eersten mol op de Waid laten warrt. Toeerst sünd se in’n Stall noch ankeedt un hebbt nich veel Ruum to’n Bewegen. As de Döör apen maakt warrt troet se sik eerst vörsichtig na buten un fangt denn freidig dat Lopen un Jumpen an. Opletzt mööt de Keih aver faststellen, dat ok hier de Freeheit en Enn un ok de Waid Grenzen hett. De Kortfilm vun Buck is in’n Rahmen vun en Seminararbeit an de dffb entstahn. Dat Seminar stünn ünner dat Regeer vun István Szabó un hannelt allgemeen vun Kortfilmen. För den Film weer dat Thema Grenzen vörgeven, wat Buck as lehrten Buur mit dat Veeh ümsett hett. He wull dat infangen, as de Keih jemehr Freeheit op de Waid opdecken doot, man denn aver markt, dat üm de Waid denn doch ok wedder en Tuun is. Vörwoort vun Detlev Buck in’t Bonusmaterial vun de DVD: Buck-Box(2006) Schwarzbunt Märchen in de Internet Movie Database (engelsch)
De Fauna is de Meenheit vun all Orden vun Deerter in en Rebeet. De Wetenschop, de dor tohören deit, is de Geozoologie. Wenn de ganze Eer ankeken warrt, umfaat de ehre Fauna all Deerter tohopen. Dor warrt in de Umgangsspraak woll ok Riek vun de Deerter, Deerterriek oder Tierwelt to seggt. De Fauna kann nu ok for en sunnerlichen Tiedafsnitt bekeken weern, to'n Bispeel in de Paläontologie, wo vun en „Fauna vun de Kriedetied“ snackt warrt. De Utdruck kummt vun en Naam vun de röömsche Göddin Bona Dea. Wat de Fauna for de Welt vun de Deerter is, is de Flora for de Plantenwelt. In en engeren Sinn höört to de Fauna all Organismen, de sik heterotroph nehren doot. Faken warrt nich de ganze Fauna vun en Rebeet unnersocht (Seefauna, Wöstenfauna, Wooldfauna oder Waddenseefauna) man blot bestimmte systemaatsche Gruppen: Nah Taxonomie: Avifauna – Vagels Entomofauna – Insekten Herpetofauna – Reptilien, faken sünd dor ok Amphibien mit meent Ichthyofauna – Fische Malakofauna – Weekdeerter Na Grötte: Mikrofauna – Mikroorganismen un luerlüttje Deerter Meiofauna – Deerter, de twuschen Mikro- un Makrofauna rangeert Makrofauna – Deerter, de een mit dat blote Ooge sehn kann (0,2 bit 20 Millimeter) Megafauna – grote Deerter Annere
Dat Trapez (ok θ1-Orionis) is en optischen Mehrfacksteern in de Mitt vun’n Orionnevel. Dat Trapez besteiht ut veer enkelte Steerns, de sülvst physische Mehrfacksteerns sünd. In Wohrheit is dat de hellste Kumponent vun en bannig dicht packten apenen Steernhopen (Orion-Trapez-Hopen) mit en Dörmeter vun üm un bi 1,5 Lichtjohren. De Trapezsteerns hebbt sik vör ruchweg 300.000 Johren direkt ut dat Material vun’n Orionnevel billt un regt em vundaag dör Ionisatschoon to’n Lüchten an. Dör jemehrn Steernwind drievt se de Gas- un Stoffwulk ut’nanner, wodör sik en sphäroide Uthöhlen billt hett, de vun binnen dör de Ionisatschoonsstrahlen hell maakt warrt un so den sichtboren Deel vun den Nevel dorstellt. De Steerns vun’t Trapez hebbt Massen twüschen 15 un 40 mol de Sünnmasse. De franzöösche Astronom Nicolas Claude Fabri de Peiresc hett dat Trapez in’t Johr 1610 as een vun de eersten mit en Feernrohr ankeken. He gellt vundaag as de Opdecker vun dat Trapez. En poor Johren later hett ok Galileo Galilei dat Rebeet bekeken. He schreev sien Beobachten akkerat in sien Notizbook op. He seeg de dree helleren Kumponenten A, C un D uin hett opschreven, dat se meist gliek hell weern un to de Kumponent C den glieken Afstand
The Living Daylights (op plattdüütsch so veel as „De lebennigen Sinnen“, „De Seel“; dt. Titel Der Hauch des Todes) is de Titel vun den 15. James-Bond-Film ut de Reeg vun Eon Productions Ltd.. As Hööftdorsteller stünn to’n eersten mol Timothy Dalton in de Titelrull vör de Kamera. Dat Bond-Girl weer vun Maryam d’Abo speelt. Speelbaas weer to’n veerten mol John Glen. De Titel vun den Film kummt vun en Kortgeschicht vun Ian Fleming, de an’n Anfang vun den Film verarbeit worrn is. In’n Film kummt de Satz „That scared the living daylights out of her“ vör, wat so veel heet as „Dat hett ehr op’n Dood verjaagt“. In de bundsdüütschen Kinos lööp de Film an’n 13. August 1987 an. De Weltpremiere weer al twee Maanden fröher an’n 29. Juni 1987 in’t Odeon Leicester Square in London. De Film fangt an mit en Öven op Gibraltar: James Bond un twee annere Dubbel-Null-Agenten (002 un 004) kriegt de Opgaav, en nee britisch Radar-System to överwinnen. De Soldaten op’n Militär-Stüttpunkt weet Bescheed un drööft blots mit Paintball-Wapen scheten. Man vörher hett sik al en annern Legen insleken, de een vun de Agenten ümbringen deit. Bi de Liek finnt man en Zedel, op den
21P/Giacobini-Zinner is en kortperioodschen Komeet. De Komeet weer an’n 11. September 1985 vun de Ruumsond ICE (International Cometary Explorer) ünnersöcht un dormit de eerste Komeet, de je vun en Ruumsond utforscht worrn is. De Komeet weern an’n, 20. Dezember 1900 von Michel Giacobini an de Nizza-Steernwacht in Frankriek opdeckt. Ofschoonst ut de Bahnbestimmen to sehn weer, dat sik dat üm en kortperioodschen Komeet dreihn müss, künn he bi sien vörutseggten Torüchkamen in’t Johr 1907 nich wedder beobacht warrn. Dorna weer wedder 1914 mit den Komeet rekent, man as Ernst Zinner an’n 23. Oktober 1913 en ne’en Komeet funnen harr, hett sik bald rutstell, dat dat de Komeet weer, den Giacobini 1900 al sehn harr. Siet de Tiet hett de Komeet den dubbelten Naam vun beide Opdeckers. Giacobini-Zinner lööpt op en stark elliptische Ümloopbahn. In sien Perihel is de Komeet blots ’n beten buten de Eerdbahn. Dat Aphel is dorgegen noch ’n beten wieter as de Jupiterbahn. Disse Egenschoppen wiest em as Liddmaat vun de Jupiter-Familie ut. Wat sünners weer de Periheldörgang in’t Johr 1946, as de Komeet bit op 0,26 Astronoomsche Eenheiten an de Eer rankamen is. De Komeet hett dorbi en schienbore Helligkeit vun bit to de 7. Gröttenklass
Disse Artikel is man blots en Stubben. Du kannst Wikipedia helpen un em verbetern. In de Mathematik is en Bewies de formal korrekte Bewies, dat ut en Koppel vun Utsagen noch een annere Utsaag folgt. Dat gifft dree wichtige Methoden (blangen annern), in de Mathematik wat to bewiesen: de direkte Bewies de indirekte Bewies (de Bewies dör Daalsneren) de (vullständige) Indukschoon Bi den direkten Bewies warrt wiest, dat de Utsaag ut annere Utsagen (de al bewiesen sünd) folgt. 'n poor eenfache Bispelen: Utsaag: S ( n ) := 1 + 2 + 3 + . . . + n = n ⋅ ( n + 1 ) / 2 {\displaystyle S(n):=1+2+3+...+n=n\cdot (n+1)/2} Bewies: Wi schrievt de Summ twee Maal op un treckt striepwies tosamen: S(n) = 1 + 2 + ... + (n-1) + n S(n) = n + (n-1) + ... + 2 + 1 ------------------------------------------------- S(n) + S(n) = (n+1) + (n+1) + ... + (n+1) + (n+1) Dat heet 2 ⋅ S ( n ) = n ⋅ ( n + 1 ) {\displaystyle 2\cdot S(n)=n\cdot (n+1)} . Nu deelt wi op beiden Sieden dör 2 un hebbt uns Utsaag bewiesen. To dissen Bewies gifft dat 'n
Trevor Wallace Howard (* 29. September 1913 in Cliftonville, Kent, England; † 7. Januar 1988 in Bushey, Hertfordshire) weer en britischer Theater- un Filmschauspeler. Howard tell johrteintenlang to den profileertesten engelsch snacken Charakterdorstellern un weer in tallriek Filmklassikern to sehn. Trevor Howard sien Vader weer Engländer, sien Moder Kanadierin vun schottisch Afstammen. Kört nah sien Gebort sünd de Öllern nah Colombo up Ceylon übersiedelt. Hier is he bit to sien acht Levensjohr upwussen. Dornah hett he dat Clifton College besöcht, wo Michael Redgrave en vun sien Mitschölers weer. Nah sien Schooltiet hett Howard de Londoner Royal Academy of Dramatic Art besöcht un hett Upsehn erregt, as he in dat Afslussjohr en Hööftrull up de Londoner Bühne speel. Bit to'n Kriegsanfang stunn he meest blots in klassisch Rullen up verscheeden Londoner Bühnen, toletzt an dat Old Vic un af 1939 weer he Liddmaat vun dat Shakespeare-Ensembles in Stratford-upon-Avon. In' Tweeten Weltkrieg deen he as Fallschermjäger in Norwegen un up Sizilien. He weer siet 1944 mit de Schauspelerin Helen Cherry verheiraadt. Trevor Howard sien Karriere umspannt en wiet Rollenfackentwicklung. To Anfang vun sien filmisch Loopbahn speelt he tonächst faken britisch Offizier, in de fieftiger Johren weer he denn ok „romantischer Held“. Dornah
De Johannis-Kark is en evangeelsch-luthersche Kark an’n Sandersweg in Stood (Karkenkreis Stood). Ehren Naam hett se von Jesus sien Jünger Johannes. Al in’t Middelöller harr dat in Stood dat Johannisklooster geven. Dat Rebeed, dat de Karkengemeen von de Johannis-Kark billt, hett vörher to dat Kaspel von de Wilhadi-Kark höört. In’n Süden von Stood hebbt sik kort na’n Tweten Weltkrieg en Barg Flüchtlings und Verdrevene ansiedelt. För dat Rebeed weer de Wilhadi-Kark in de Binnenstadt mit tostännig, aver de Gemeen dee to groot warrn. Dorüm schull en ne’e Kark boot warrn. Dor Koop un Tuusch hett de Wilhadi-Gemeen en Grundstück von 8.746 m² tohoopkregen, dat op en lütten Barg 21 Meter över NN liggt. Toeerst is 1954 en Parrhuus boot worrn. De Grundsteen för de Kark is denn an’n 25. September 1955 leggt worrn. Plaant hebbt dat de Architekten Hopp & Jäger ut Hamborg un köst hett dat 425.000 Mark. Inwieht worrn is de Kark an’n 22. Dezember 1956 un an’n 1. Oktober 1958 is de Johannis-Gemeen denn kumplett egenstännig un unafhängig von de Wilhadi-Gemeen worrn. 1959 hebbt se en tweet Parrhuus boot un in’n Mai 1962 is de Johanniskinnergoorn inricht worrn. 1999 is en drüdd Parrhuus in Hagen tokamen. De
De Kanton Himmelpoorten weer as Kanton en Verwaltungsrebeed in de Franzosentied (1810-1813). De Seet weer Himmelpoorten. Dat Rebeed hett vörher to dat Hertogdom Bremen (Kurförstendom Hannover) höört un hett dor dat Amt Himmelpoorten un de Gerichten Oosten un Heckthusen billt. An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr. Binnen Westfalen weer de Kanton Himmelpoorten een von de Kantons in’n Distrikt Stood von dat Departement von de Elv- un Wersermünn. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Kanton Himmelpoorten weer nu een von de teihn Kantons, ut de de Distrikt Stood in dat Departement von de Elvmünnen tohoopsett weer. Dat Leid över den Kanton harr von 1811 bet 1813 de Kantonsmaire Johann Friedrich Meyer. In’n Harvst 1813 hebbt de Russen de Franzosen slahn un dat Rebeed befreet. Dat Kurförstendom Hannover is denn 1813/1814 wedder herstellt worrn un de ole Stand von vör 1810 wedder dor. De Kanton harr 12.105 Inwahners un weer indeelt
De Distrikt Stood (oder Arrondissement Stood) weer as Distrikt en Verwaltungsrebeed in de Franzosentied (1810-1813). De Seet weer Stood. Ünnerpräfekt weer Charles-Louis Jules David. Dat Rebeed hett vörher to dat Hertogdom Bremen (Kurförstendom Hannover) höört. An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr. Binnen Westfalen weer de Distrikt Stood een von de dree Distrikte in dat Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Grenzen von’n Distrikt hebbt sik dorbi ännert. Tokamen is noch dat ole Amt Ritzbüttel, wat vörher Deel von Hamborg weer. De Distrikt Stood weer nu een von de veer Distrikte, ut de dat Departement von de Elvmünnen tohoopsett weer. 1813/1814 sünd de Franzosen slahn un dat Rebeed befreet worrn. Dat Kurförstendom Hannover is denn wedder herstellt worrn un de ole Stand von vör 1810 weer wedder dor. De Distrikt weer indeelt in 16 Kantons: Kanton Oterndörp Kanton Neenkarken Kanton Neehuus Kanton Öberndörp Kanton
De Kanton Bremervöör weer as Kanton en Verwaltungsrebeed in de Franzosentied (1810-1813). De Seet weer Bremervöör. Dat Rebeed weer vörher Deel von dat Hertogdom Bremen (Kurförstendom Hannover) un hett dor to de Ämter Bremervöör un Harsfeld höört. An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr. Binnen Westfalen weer de Kanton Bremervöör een von de Kantons in’n Distrikt Bremervöör von dat Departement von de Elv- un Wersermünn. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Kanton Bremervöör weer nu een von de teihn Kantons, ut de de Distrikt Stood in dat Departement von de Elvmünnen tohoopsett weer. In’n Harvst 1813 hebbt de Russen de Franzosen slahn un dat Rebeed befreet. Dat Kurförstendom Hannover is denn 1813/1814 wedder herstellt worrn un de ole Stand von vör 1810 wedder dor. De Kanton harr 8449 Inwahners un weer indeelt in dree Mairien: Mairie Bremervöör Mairie Loomst Mairie Mulsen Albrecht Friedrich Ludolph Lasius: Der französische Kayser-Staat unter der
De Kanton Freeborg weer as Kanton en Verwaltungsrebeed in de Franzosentied (1810-1813). De Seet weer Freeborg. Dat Rebeed weer vörher Deel von dat Hertogdom Bremen (Kurförstendom Hannover) un hett dor to dat Grevengericht Freeborg höört. An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr. Binnen Westfalen weer de Kanton Freeborg een von de Kantons in’n Distrikt Stood von dat Departement von de Elv- un Wersermünn. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Kanton Freeborg weer nu een von de teihn Kantons, ut de de Distrikt Stood in dat Departement von de Elvmünnen tohoopsett weer. In’n Harvst 1813 hebbt de Russen de Franzosen slahn un dat Rebeed befreet. Dat Kurförstendom Hannover is denn 1813/1814 wedder herstellt worrn un de ole Stand von vör 1810 wedder dor. De Kanton harr 11.734 Inwahners un weer indeelt in fiev Mairien: Mairie Balje Mairie Drochters Mairie Freeborg Mairie Hamelwöörden Mairie Öderquart Albrecht Friedrich Ludolph Lasius: Der französische Kayser-Staat
De Kanton Zeven weer as Kanton en Verwaltungsrebeed in de Franzosentied (1810-1813). De Seet weer Zeven. Dat Rebeed weer vörher Deel von dat Hertogdom Bremen (Kurförstendom Hannover) un hett dor to de Ämter Zeven un Bremervöör höört. An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr. Binnen Westfalen weer de Kanton Zeven een von de Kantons in’n Distrikt Stood von dat Departement von de Elv- un Wersermünn. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Kanton Zeven weer nu een von de teihn Kantons, ut de de Distrikt Stood in dat Departement von de Elvmünnen tohoopsett weer. In’n Harvst 1813 hebbt de Russen de Franzosen slahn un dat Rebeed befreet. Dat Kurförstendom Hannover is denn 1813/1814 wedder herstellt worrn un de ole Stand von vör 1810 wedder dor. De Kanton harr 8259 Inwahners un weer indeelt in veer Mairien: Mairie Bevern Mairie Groot Zittens Mairie Sürsen Mairie Zeven Albrecht Friedrich Ludolph Lasius: Der französische